Indirekte dekktrykkovervåkning bruker ABS-bremsene for å estimere dekktrykket gjennom dekkets oppførsel og hvordan det påvirker bremsene. Det er en viss treghet i slike system, og sjåføren må ofte kjøre en betydelig avstand før varsel genereres. En ulempe med det indirekte systemet er at det må nullstilles hver gang man gjør endringer på dekkoppsettet (f.eks. bytter dekk eller fyller luft). Nullstillingen gjøres vanligvis ved å holde inne en knapp i noen sekunder.